Tursunzadė
Tursunzadė (rus. Турсунзаде; iki 1952 m. Stancija Regar, iki 1978 m. Regaras) – miestas vakarų Tadžikistane, Gisaro slėnyje, apie 50 km į vakarus nuo Dušanbės, prie Dušanbės – Termezo kelio ir geležinkelio. Svarbus aliuminio pramonės centras (viena didžiausių pasaulyje metalurgijos gamyklų). Taip pat maisto, statybinių medžiagų, medvilnės pramonė. Apylinkėse auginama medvilnė, daržovės, vaisiai.